b'\n_START_ARTICLE_\nAmons\n_START_PARAGRAPH_\nAmons vai Amuns ir viens no galvenajiem dieviem \xc4\x93\xc4\xa3iptie\xc5\xa1u mitolo\xc4\xa3ij\xc4\x81. Saist\xc4\xabts ar pasaules rad\xc4\xab\xc5\xa1anu, nabadz\xc4\xabgo \xc4\xbcau\xc5\xbeu aizst\xc4\x81v\xc4\xabbu un taisno tiesu._NEWLINE_Amonu parasti att\xc4\x93lo k\xc4\x81 b\xc4\x81rdainu b\xc5\xabtni ar galvassegu, kur\xc4\x81 iespraustas divas garas spalvas. Reiz\xc4\x93m vi\xc5\x86\xc5\xa1 tiek att\xc4\x93lots ar auna galvu vai k\xc4\x81 auns. V\xc4\x93l vi\xc5\x86u att\xc4\x93loja ar dubultkroni galv\xc4\x81. Ies\xc4\x81kum\xc4\x81 Amons bija tikai T\xc4\x93bu galvenais aizbildnis, bet ap 1570. gadu pirms Kristus, kad tika dibin\xc4\x81ta jauna valsts, T\xc4\x93bas k\xc4\xbcuva varen\xc4\x81kas un Amons tika pasludin\xc4\x81ts par visas \xc4\x92\xc4\xa3iptes visaugst\xc4\x81ko dievu un visu faraonu t\xc4\x93vu._NEWLINE_Amona v\xc4\x81rdam tika pievienota v\xc4\x93l viena v\xc4\x81rda da\xc4\xbca, kas \xc5\x86emta no saules dieva Ra v\xc4\x81rda. Amons k\xc4\xbcuva par Amunu-Ra (Amunu-Re).'